alexandrainst/scandi-wiki huggingface dataset:
Namnet Zara

Zara er eit kvinnenamn med fleire moglege opphav. Det er vanleg i fleire engelsktalande land, og i ein del land i Søraust-Europa.

Opphav kan vera:
 ein skrivemåte av Sara, som har opphav i hebraiske Sarah (hebraisk: שָׂרָה) og tyder «prinsesse».
 ei engelsk form av Zaïre, eit namn brukt av den franske forfattaren Voltaire i skodespelet 'Zaïre' frå 1732. Voltaire kan ha basert dette namnet på arabiske Zahra, som tyder «kvit», «blome» eller «lys».
 ei bulgarsk kjæleform av Zaharina eller Zaharinka, feminine former av Zechariah som har hebraisk opphav og tyder «Gud hugsar».

Bruk
Namnet blei kjend i England gjennom Zara Phillips (fødd 1981), dottera til prinsesse Anne. Zara har vore mest brukt i Sverige frå 1980-talet.

Kjende namneberarar
 Zara Cully (1892–1978), amerikansk skodespelar
 Zara Levina (1906–1976), sovjetrussisk komponist, pianist og forfattar
 Zarah Leander (1907–1981), svensk skodespelar og songar
 Zara Turner (fødd 1968), britisk skodespelar
 Zara (1976), tyrkisk folkesongar og skodespelar
 Zara Phillips (fødd 1981), britisk ryttea
 Zara Pfeifer (fødd 1984), tysk fotograf
 Zara (1983), russisk popsongar og skodespelar
 Zara Noor Abbas (eller Zara Noor Siddiqui, f. 1990), pakistansk skodespelar
 Zara Larsson (fødd 1997), svensk songar

Kjelder

Denne artikkelen bygger på «Zara (name)» frå , og «Zara (navn)» frå  den 19. juni 2019.  
 

Kvinnenamn
Førenamn av hebraisk opphav
Zara SA

Zara SA er ei spansk klesbutikkjede som sel «fast fashion». Verksemda blei stifta i 1975 av Amancio Ortega og Rosalía Mera, og har hovudkvarter i Arteixo i A Coruña i Galicia. 
I 2019 hadde kjeda rundt 10 000 butikkar.

Zara er hovudmerket til Inditex-gruppa, som er den største klesseljargruppa i verda. Gruppa eig også merke som Massimo Dutti, Pull&Bear, Bershka, Stradivarius, Oysho, Zara Home og Uterqüe.

Kjeda sel klede for menn, kvinner og barn (Zara Kids). Ho har ei kjapp produksjonskjede som sender ut klede til butikkane to gonger i veka. Etter at eit produkt er designa kan det nå utsalsstaden i løpet av 10-15 dagar. I 2017 hadde Zara opptil 20 kleskolleksjonar kvar år.
Alle kleda blir sende gjennom prosesseringssenteret i Spania der dei blir inspiserte, sorterte merka og lasta i lastebilar. Som regel er kleda framme innnan 48 timar. Zara produseret over 450 million varer per år.

Kjelder

Denne artikkelen bygger på «Zara (retailer)» frå ,  den 19. juni 2019.

Bakgrunnsstoff
 

Spanske føretak
Klesbutikkar
Valentina Tsybulskaja

Valentina Ivanovna Tsybulskaya () er ein kviterussisk tidlegare kappgjengar fødd i Rostov-on-Don i dagens Russland. Ho vann VM-sølv i 2001 og VM-bronse i både 1997 og 2001.

Tsybulskaja gjekk inn til bronsemedalje på 10 kilometer under verdsmeisterskapen 1997 i Aten, nærare minuttet bak vinnaren Annarita Sidoti frå Italia. Etter nokre middelmåls sesongar kom ho tilbake då kvinnene ved VM 2001 i Edmonton tevla i 20 km i staden for 10 km. I den kanadiske VM-byen gjorde Tsybulskaja personbeste og sikra seg sølvmedaljen, sju sekundar føre italienske Elisabetta Perrone, vinnaren Olimpiada Ivanova var i ei klasse for seg. To år seinare vann Tsybulskaja bronsemedaljen ved den neste verdsmeisterskapen på ny kviterussisk rekord 1.28.10.

Medaljar og plasseringar i internasjonale meisterskap
EM 1994 i Helsinki: Nr 12 – 45.06
VM 1995 i Göteborg:  Nr 12 – 43.34
OL 1996 i Atlanta:  Nr 8 – 43.21
VM 1997 i Aten: Bronsemedalje – 43.49,2
EM 1998 i Budapest:  Nr 15 – 45.22
OL 2000 i Sydney: Nr 28 – 1.36.44
VM 2001 i Edmonton: Sølvmedalje – 1.28.49, bakom Olimpiada Ivanova (1.27.48)
VM 2003 i Paris: Bronsemedalje – 1.28.10
OL 2004 i Aten: Nr 15 – 1.31.49

Kjelder

Denne artikkelen bygger på «Valentina Tsybulskaya» frå ,  den 19. juni 2019.  
 

Kappgjengarar
Belarusiske friidrettsutøvarar
Neumarkt im Mühlkreis

Neumarkt im Mühlkreis er ein kommune (Marktgemeinde) i Distriktet Freistadt i forbundslandet Oberösterreich i Austerrike. Kommunen har ei flatevidd på 46,7 km² og i kring 3 200 ibuarar. Landsbyen Neumarkt ligg 632 meter over havet.

Kjelder

Denne artikkelen bygger på «Neumarkt im Mühlkreis» frå ,  den 19. juni 2019.  
 

Kommunar i Oberösterreich
Stokke Idrettslag

Stokke Idrettslag er eit idrettslag heimehøyrande i Stokke i Sandefjord kommune. Idrettslaget vart stifta 15. januar 1931 og er aktivt med i ski, fotball, handball, orientering og turn. Laga til Stokke IL spelar i grøne fargar.

Stokke Idrettslag var mellom laga som deltok i å arrangere Ski-NM 2010. Under Ski-NM 2007 vann Stokke-trioen Sindre Stokke, Espen Harald Bjerke og Kristian Horntvedt bronsemedaljen i 3 x 10 km stafett.

Den seinare landslagsspelaren i fotball, Ronny Johnsen, var aktiv i Stokke IL i 1986.

Kjelder
Denne artikkelen bygger på «Stokke IL» frå ,  den 19. juni 2019.  
 

Idrettslag i Sandefjord
Idrettslag skipa i 1931
1931 i Noreg
Stokke
Lom Idrettslag

Lom Idrettslag er eit idrettslag heimehøyrande i Lom kommune i Innlandet. Idrettslaget vart skipa 15. desember 1940 og er aktivt med i fotball, ski og ishockey. Lom spelar i kvite trøyer og elles blått.

Kjelder
heimeside

Idrettslag i Innlandet
Lom kommune
Skipingar i 1940
Sortland Idrettslag

Sortland Idrettslag er eit idrettslag heimehøyrande på Sortland i Nordland fylke. Laget vart skipa 5. november 1916 og er i dag ein rein fotballklubb. Sortland IL spelar i kvite fargar med svarte bukser.

Sortland IL har tidlegare hatt aktivitetar som ski, turn, friidrett og volleyball. Indre usemje om lagsutgifter førte til at friidrettsgruppa braut ut og skipa eige lag i 1988, andre grupper fylgde same viset i 1989.

Kjelder
heimeside?

Idrettslag i Nordland
Sortland kommune
NM i symjing 1961

Noregsmeisterskapen i symjing 1961 vart avvikla i eit basseng i Bugårdsparken i Sandefjord i dagane frå fredag 4. til sundag 6. august 1961. Meisterskapen omfatta 15 individuelle tevlingar, av dei 8 for menn og 7 for kvinner. Fire stafettar, likt fordelt menn og kvinner stod òg på programmet.

Christe Bjarne vart tildelt kongepokal for prestasjonen i 400 meter fri.

Menn

100 m fri

400 m fri

1500 m fri

200 m rygg

200 m bryst

200 m butterfly

Sviktstup

Kunststup

Kvinner

100 m fri

400 m fri

200 m rygg

200 m bryst

100 m butterfly

Sviktstup

Kunststup

Kjelder
Arbeiderbladet 5. august 1961
Arbeiderbladet 7. august 1961

Noregsmeisterskap i 1961
Idrettstilskipingar i Vestfold og Telemark
Idrett i Sandefjord
Christian Jürgensen Thomsen

Christian Jürgensen Thomsen  () var ein dansk samlar, antikvar, museumsmann og forhistorikar.

Thomsen formulerte oppdelinga av forhistorias kulturar i eit treperiodesystem med steinalder, bronsealder og jernalder. Denne oppdelinga vart grunnleggjande for arkeologisk forsking i heile Europa.

Thomsen var fødd i København. I ungdommen studerte han i Paris. Vel heime i Danmark fekk han i oppgåve å ordna ei lokal samling med romerske og eldre skandinaviske myntar. Dei stilmessige endringane og tydinga deira kan ha sett Thomsen på tanken bak den relative dateringen av artefaktar, dvs. å plassera dem i ordensrekkjefølgje etter stilmessige kriterium. Denne innsikta kom til å få tyding då Thomsen den 11. desember 1816 avløyste Rasmus Nyerup som sekretær for Oldsagskommissionen. Her arbeidde han med å organisera samlingane til kommisjonen, noko som resulterte at Det Kgl. Museum for Nordiske Oldsager vart opna for ålmenta i 1819.

Thomsens ide var at forhistoria måtte ordnast i tre kronologiske periodar, først steinalderen, dinest bronsealderen, og så jernalderen. Dette var revolusjonerande og danna basis for all vidare arkeologisk forsking. Samlingane til museet vart ordna etter det nye systemet hans. Det kom til å inngå i Det danske Nationalmuseet i 1892.

I bokform publiserte Thomsen forskingsarbeidet sitt i 1836 i verket Ledetraad til Nordisk Oldkyndighed, som kom ut på tysk i 1837 og engelsk i 1848. Tanken bak treperiodesystemet vart spreidd over Europa. I 1832 vart Thomsen inspektør på Myntkabinettet i København saman med Ole Devegge og med P.O. Brøndsted som direktør. Etter at Brøndsted døydde i 1842 vart Thomsen direktør for Myntkabinettet.

Thomsen skaffa seg ei enorm myntsamling – ca. 27 000 eksemplar. Myntkabinettet fekk testamentert 114 danske eksemplar då Thomsen døydde. Resten vart auksjonert bort.

Kjelder

Denne artikkelen bygger på «Christian Jürgensen Thomsen» frå ,  den 19. juni 2019 k.

Bakgrunnsstoff 

 Om Thomsen, frå Dansk biografisk Lexikon (dansk)

Folk frå København
Medlemmar av Det russiske vitskapsakademiet
Sider utan gjennomgåtte omsetjingar
Regionen Berat

Regionen Berat (albansk: Qarku i Beratit) er ein region i Albania. Ved ei administrasjonsreform i år 2000 vart distrikta oppløyste som administrativ eining og erstatta av større regionar. Regionen Berat omfattar dei tre tidlegare distrikta:
Berat
Kuçovë
Skrapar

Hovudstaden i regionen er Berat.

Kommunar og kommunaleiningar
Etter kommunereforma i 2014 er dei tidlegare landkommunane og bykommunane i dag kommunaleiningar i dei nye kommunane:

Referansar 

Regionar i Albania
Michel Tornéus

Michel Tresor Komesha Tornéus () er ein svensk friidrettsutøvar frå Stockholm som vann sølvmedaljen i lengdehopp i EM 2016 og bronsemedaljen i EM 2012. I 2015 vart han innandørsmeister i Europa.

Aktiv
Tornéus tok steget opp i europatoppen i lengdehopp i 2009-sesongen, med di han sette personleg rekord med eit hopp på 8,11 meter. Dei neste tre sesongane flytta han sitt personbeste til 8,12 m i 2010, 8,19 m i 2011 og 8,22 m i 2012.I 2010 vann han lengdetevlinga i Europacupen for landslag, men vart ikkje betre enn niandemann i europameisterskapen.

Den 1. juli 2012 vann Tornéus bronsen ved europameisterskapen i Helsinki med eit hopp som målte 8,17 m. Fem veker seinare vart han med 8,11 m fjerdemann  finalen under Sommar-OL 2012 i London, ein centimeter unna bronseplassen og fem cm bakom sølvvinnaren. I innandørs-EM 2013 i Göteborg avslutta han tevlinga med eit hopp på 8,29 meter, svensk innandørsrekord og berre to centimeter kortare enn det vinnaren Aleksandr Menkov presterte. Etter ein femteplass i Friidretts-EM 2014 i Zürich, vann Tornéus lengdetevlinga ved innandørs-EM 2015 i Praha på ny svensk innandørsrekord 8,30 m.

Under europameisterskapen 2016 i Amsterdam nådde Tornéus 8,21 m og tok sølvmedaljen, fire cm attom vinnaren, olympiameisteren Greg Rutherford frå Storbritannia. Berre tre dagar seinare, den 10. juli, gjorde Tornéus i spanske Monachil sitt livs beste lengdehopp, eit hopp som målte 8,44 meter. I verdsmeisterskapen 2017 i London, landa Tornéus på 8,18 m, men vart ikkje betre enn nummer 8 i ei tevling med uvanleg mange sterke prestasjonar.

Tornéus vann i tida 2005-17 11 svenske meistertitlar i lengdehopp og 2 i tresteghopp.

Medaljar og plasseringar i internasjonale meisterskap
VM 2009 i Berlin: Utslått i kvalifiseringa (7,78 m =nr 28)
EM 2010 i Barcelona: Nr 9 – 7,92 m
VM 2011 i Daegu: Utslått i kvalifiseringa (7,65 m =nr 27)
EM 2012 i Helsinki: Bronsemedalje – 8,17 m
OL 2012 i London: Nr 4 – 8,11 m
VM 2013 i Moskva: Utslått i kvalifiseringa (7,75 m =nr 19)
EM 2014 i Zürich: Nr 5 – 8,09 m
VM 2015 i Beijing: 0
EM 2016 i Amsterdam: Sølvmedalje – 8,21 m, bakom Greg Rutherford (8,25 m)
OL 2016 i Rio de Janeiro: Utslått i kvalifiseringa (7,65 m =nr 26)
VM 2017 i London: Nr 8 – 8,18 m
EM 2018 i Berlin: Nr 7 – 7,86 m

Kjelder

Denne artikkelen bygger på «Michel Tornéus» frå ,  den 20. juni 2019.  
 

Svenske friidrettsutøvarar
Lengdehopparar
Tragwein

Tragwein er ein kommune (Marktgemeinde) i distriktet Freistadt i forbundslandet Oberösterreich i Austerrike. Kommunen har ei flatevidd på 39,5 km² og i kring 3 100 ibuarar. Landsbyen Tragwein ligg 491 meter over havet.

Kjelder

Denne artikkelen bygger på «Tragwein» frå ,  den 20. juni 2019.  
 

Kommunar i Oberösterreich
Julio Rey

Julio Rey de Paz () er ein spansk tidlegare langdistaneløpar frå Toledo. Han vann VM-sølv i maraton i 2003 og EM-bronse på same distansen både i 2002 og 2006.

Aktiv
Rey kom på åttandeplassen 10 000 meter under verdsmeisterskapen i friidrett 1997 i Aten. Året etter sette han personleg rekord på distansen med 27.47,3, og på 5000 meter med 13.22,1.

Etter å ha vore stengd ute frå tevling i to år deltok Rey i Hamburg maraton 2001, der han overraska og vann løpet på den sterke tida 2.07.46. Seinare kom han tilbake til Hambur og sigra i det årlege maratonløpet både i 2003, 2005 og 2006. Sigeren i 2006 kom etter 2.06.52, hans livs fortaste maratonløp og spansk rekordtid.

Rey vann bronsemedaljen i maraton ved europameisterskapen 2002 i München, berre tre sekundar bakom sølvmedaljøren Pavel Loskutov frå Estland, men over minuttet etter europameisteren Janne Holmen frå Finland. Enno betre gjekk det for Rey under verdsmeisterskapen 2003 i Paris. Gjennom gatene i den franske hovudstaden heldt han fylgje med vinnaren, marokkanaren Jaouad Gharib, heilt inn mot stadion, i mål skilde det sju sekundar mellom dei to maratonløparane. I 2006 kopierte Rey plasseringa frå den forrige europameisterskapen og tok maraton-bronsen i Göteborg.

Doping
Rey vart ved Rotterdam maraton 1999 hekta for bruk av dopingmiddelet mesterolon og stengd ute frå idretten i 2 år.

Medaljar og plasseringar i internasjonale meisterskap
VM 1997 i Aten: Nr 8 på 10000 m – 28.07,0
VM 2001 i Edmonton: Nr 37 i maraton – 2.27.59
EM 2002 i München: Bronsemedalje i maraton – 2.13.21
VM 2003 i Paris: Sølvmedalje i maraton – 2.08.38, bakom Jaouad Gharib (2.08.31)
OL 2004 i Aten: Nr 58 i maraton – 2.24.54
VM 2005 i Helsinki: Nr 8 i maraton – 2.12.51
EM 2006 i Göteborg: Bronsemedalje i maraton – 2.12.37
VM 2007 i Osaka: Braut maratonløpet

Kjelder

Denne artikkelen bygger på «Julio Rey» frå ,  den 20. juni 2019.
Dibër

Dibër er ein kommune i regionen Dibër i Albania. Kommunen ligg i den nordlege delen av landet og grensar i nord til regionen Kukës og i nordvest til regionen Lezhë. I aust ligg nabolandet Nord-Makedonia.

Kommunen vart oppretta gjennom ei admininistrasjonsreform i 2014, ved at den tidlegare bykommunen Peshkopi vart slått saman med landkommunane Tomin, Melan, Kastriot, Lurë, Maqellarë, Muhurr, Luzni, Selishtë, Sllovë, Kala e Dodës, Zall-Dardhë, Zall-Reç, Fushë Çidhën og Arras. Dei tidlegare kommunane inngår no som kommunaleiningar i den nye storkommunen. Kommunen har hovudsete i Peshkopi.

Ved folketeljinga i 2011 hadde dei 15 kommunane som i dag utgjer storkommunen Dibër, til saman 61 619 innbyggjarar.

Tidlegare administrativ inndeling
Fram til år 2000 var dei tidlegare by- og landkommunane ein del av distriktet Dibër.

Referansar 

Kommunar i Albania
Regionen Dibër
Andreas Bube

Andreas Hjartbro Bube () er ein dansk friidrettsutøvar frå Gladsaxe som vann sølvmedaljen på 800-meteren i europameisterskapen 2012 i Helsinki.

Aktiv
Bube tevla i yngre mest i 400 meter og 400 meter hekk. I desse distansane, øvingane sette han personleg rekordar med 52,41 sekundar på langhekken i 2007, og med 46,48 sekundar på 400 meter i 2009. Frå 2010 satsa han på 800 meter, ein distanse han gjorde personbeste på med tida 1.46,10 ved eit stemne i Gent i Belgia sommaren 2011. Ved VM i Daegu i slutten av august forbetra han den personlege rekorden til 1.45,48 i semifinalen. Endå fortare sprang han i Brussel i det siste DL-stemnet i den same 2011-sesongen, der han vart klokka inn til 1.45,04.

800-meterfinalen under europameisterskapen 2012 i Helsinki gjekk unna i eit lågt tempo til oppløpssida. Bube heldt på å vinne løpet med ein sugande spurt, han enda opp med sølv 0,08 sekund bakom Jurij Borzakovskij frå Russland. Vinnartida var så svak at 26 av dei 36 EM-deltakarane sprang fortare i kvalifiseringa. Tre veker etter Helsinki-EM sette Bube den 20. juli 2012 personleg rekord med 1.44,89 i Monaco.

Bube enda på fjerdeplass på 800 meter i Friidretts-EM 2014 og sjetteplass i 2018.

Medaljar og plasseringar i internasjonale meisterskap
EM 2010 i Barcelona: Utslått i forsøka (1.51,91 =nr 26)
VM 2011 i Daegu: Utslått i semifinalane (1.45,48 =nr 11)
EM 2012 i Helsinki: Sølvmedalje på 800 m – 1.48,69 
OL 2012 i London: Utslått i forsøka (1.46,40 =nr 26)
EM 2014 i Zürich: Nr 4 på 800 m – 1.45,21
VM 2015 i Beijing: Utslått i forsøka (1.48,94 =nr 36)
EM 2016 i Amsterdam: Utslått i semifinalane (1.47,55 =nr 9)
OL 2016 i Rio de Janeiro: Utslått i semifinalane (1.45,87 =nr 16)
EM 2018 i Berlin: Nr 6 – 1.45,92

Kjelder
Denne artikkelen bygger på «Andreas Bube» frå ,  den 20. juni 2019.  
 

Danske friidrettsutøvarar
Mellomdistanseløparar
Danske deltakarar under sommar-OL 2012
Friidrettsutøvarar under sommar-OL 2012
Danske deltakarar under sommar-OL 2016
Friidrettsutøvarar under sommar-OL 2016
Königswiesen

Königswiesen er ein kommune (Marktgemeinde) i Distriktet Freistadt i forbundslandet Oberösterreich i Austerrike. Kommunen har ei flatevidd på 73,3 km² og i kring 3 200 ibuarar. Landsbyen Königswiesen ligg 614 meter over havet.

Kjelder

Denne artikkelen bygger på «Königswiesen» frå ,  den 20. juni 2019.  
 

Kommunar i Oberösterreich
Finnsnes Idrettslag

Finnsnes Idrettslag er eit idrettslag heimehøyrande på Finnsnes i Troms og Finnmark. Idrettslaget vart skipa 29. januar 1922 og er aktivt med i fotball og turn. Finnsnes IL spelar heimekampane på Finnsnes stadion der laget opptrer i grøne fargar med svarte bukser.

Finnsnes IL har dei siste tiåra veksla mellom å spele på nivå 3 og 4 i det norske seriesystemet i fotball.

Kjelder
 heimeside

Idrett i Senja
Idrettslag i Troms og Finnmark
Fotballag i Troms og Finnmark
Idrettslag skipa i 1922
Sportsklubben Nord

Sportsklubben Nord er eit idrettslag heimehøyrande på Norheim i Karmøy kommune. Idrettslaget vart skipa i 1932 og er aktivt med i  fotball og handball. SK Nord spelar i gule fargar med grøne bukser.

Kjelder
heimeside

Idrettslag i Rogaland
Karmøy kommune
Marcus Antonius

Marcus Antonius (83 f.Kr.-30 f.Kr.) var ein romersk krigar og statsmann. I ungdomstida tente han som offiser under Cæsar i Gallia. I 49 var han folketribun og la ned veto mot fråsegna til senatet om å fjerne Cæsars kommando. Antonius flykta til Cæsar og slåst under han i den påfølgjande borgarkrigen. Etter at Cæsar-flokken hadde sigra vart Antonius konsul saman med Cæsar i 44, og vona å arve makta etter at Cæsar vart drepen i senatet same året. Antonius laut like fullt tevle om makta med Cæsars unge adoptivson Octavian. Med støtte frå senatet sigra Octavian over Antonius i slaget ved Mutina i april 43 f.Kr., men kort tid seinare slutta Antonius, Octavian og Lepidus seg saman i det såkalla andre triumviratet og delte makta mellom seg. Dei tok livet av motstandarane sine ved hjelp av proskripsjonar, og vann ein avgjerande siger over senatorane som tok livet av Cæsar i slaget ved Filippi i 42 f.Kr. 

Sidan fekk Antonius den austlege luten av Romarriket til sitt rådvelde. Her vart han kjend med den egyptiske dronning Kleopatra, og ho fekk stor makt over Antonius. Seinare gifta dei to seg, etter at Antonius hadde sendt kona Octavia – som òg var systera til Octavian – attende til Italia. Antonius levde i sus og dus i Alexandria som ein austerlandsk herskar, og førte mislukka hærtokt mot fiendane av Roma. Til slutt kom det til eit brot mellom Antonius og Octavian, og styrkane til Octavian slo Kleopatra og Antonius i slaget ved Actium i Det joniske havet i 31 f.Kr. Året etter tok Antonius livet av seg for ikkje å falle i hendene på Octavian. 

Oppetter hundreåra har mange kunstnarar funne inspirasjon i livssoga til Antonius. Fremst mellom diktarverka kan ein nemne Shakespeare-skodespelet Antonius og Kleopatra (Antony and Cleopatra). Av operastykkje kan ein nemne Antonio e Cleopatra av Gian Francesco Malipiero (1938) og Antony and Cleopatra (1966) av Samuel Barber. I Fjernsynsserien Rome (2005-2007) blir han spela av den britiske skodespelaren James Purefoy.

Kjelder 
Marcus Antonius (1978). I Aschehoug og Gyldendals store norske leksikon. 1 : a-Bem (s. 328). Oslo: Kunnskapsforlaget.

Fotnotar 

Romerske hærførarar
Romerske politikarar
Romerske konsular
Einskildmenn
Mercantile Ski- og Fotballklubb

Mercantile Ski- og Fotballklubb er eit norsk idrettslag heimehøyrande i Oslo, stifta 3. juni 1903. Idrettslaget er i dag ein rein fotballklubb som spelar i blå og kvite trøyer, kvite bukser og strømper.

Tidlegare har både ski og bandy vore aktivitetar i Mercantile.

I åra frå etter norsk fotball vart organisert i 1902 hadde Mercantile eit av Noregs beste lag. Mercantile vann såleis noregsmeisterskapen både i 1907 og 1912, medan det vart finaletap i 1913. Åtte Mercantile-spelarar var med då Noreg spelte sin fyrste fotballandskamp i 1908.

Kjelder

Denne artikkelen bygger på «Mercantile» frå ,  den 21. juni 2019.  
 

Idrettslag i Oslo
Holter Idrettsforening

Holter Idrettsforening er eit idrettslag heimehøyrande på Holter i Nannestad kommune. Idrettslaget vart stifta 3. juni 1918 og er aktivt med i fotball og handball. Holter IF eig Holterhallen, frå 1991 den fyrste idrettshallen i Nannestad i kommune.

Holter IF spelar i grøne og kvite trøyer, kvite bukser og strømper.

Kjelder
heimeside

Idrettslag i Viken
Nannestad kommune
Rainer Stenius

Rainer Konrad Stenius () var ein finsk lengdehoppar frå Helsinki som vann sølvmedaljen i øvinga under EM i friidrett 1962 i Beograd. Han var finsk rekordhaldar i lengdehopp frå 1966 til 2005.

Friidrett
Stenius vart finsk meister i lengdehopp i 1962, 1965 og 1966. Under europameisterskapen 1962 i Beograd sette han personleg rekord med 7,85 m og vann sølv, landsmannen Pentti Eskola vann bronsen, han òg med 7,85 i sluttprotokollen. Einast favoritten Igor Ter-Ovanesjan frå Sovjetunionen stekte seg lengre enn dei to finlendarane. Stenius forbetra sitt personbeste til 7,89 m då han vann øvinga i eit stemne i Turku 14. juni 1963. Ut over i juni og juli månad 1965 flytta Stenius den personlege rekorden tre gongar, sist til 8,00 m i Salo. Den 7. august i Jyväskylä tangerte han så den finske lengderekorden til Eskola på 8,04 m, før han ei veke seinare i Helsinki hoppa 7,89 m og vart nordisk meister.

Den 6. mai 1966 sette Stenius nordisk rekord i Los Angeles med eit hopp på 8,16 meter. Prestasjonen vart verande finsk rekord inntil Tommi Evilä den 12. august 2005 landa på 8,18 m. Seinare i 1966-sesongen vart Stenius femtemann i lengdehopp ved Budapest-EM, der han som best nådde 7,68 m. Ein langvarig skade i hælsena (akillesen) gjorde at han la opp i 1967.

Ymse
Stenius studerte i mange år i USA, fyrst ved University of San Francisco. I 1976 tok han ein doktorgrad i idrettsvitskap ved University of Oregon. Han arbeidde som trenar i USA like til 1992. Dei neste fem åra livnærte han seg som sportsfiskar i Costa Rica. I 1997 vende han heim til Finland der han på ny arbeidde som idrettstrenar.

Stenius døydde i Espoo hausten 2014. Han hadde lege død i sju veker då han vart funnen i heimen sin den 5. desember. Grava hans var utan stein til dess stavhopparen Risto Ankio og andre tidlegare landslagskollegaer kjøpte ein stein i 2018.

Kjelder

Denne artikkelen bygger på «Rainer Stenius» frå ,  den 21. juni 2019.  
 

Denne artikkelen bygger på «Rainer Stenius» frå ,  den 21. juni 2019.  
 

Finske friidrettsutøvarar
Lengdehopparar
Jovna Vars Smuk

Jovna Vars Smuk (fødd 2. juli 1983) er ein norsk, samisk politikar. Han er sametingsrepresentant for Norske Samers Riksforbund (NSR) frå austre valkrins i perioden 2021–2025. Der sit han i oppvekst-, omsorgs- og utdanningskomiteen. Til dagleg bur han i Varangerbotn og arbeider som reidriftsutøvar.

Bakgrunnsstoff
Jovna Vars Smuk på sametinget.no. Lese den 31.10.2021.
Sametingsgruppa til NSR  på nsr.no. Lese den 21.6.2019

Sametingsrepresentantar frå NSR
Sametingsrepresentantar frå Samefolkets parti
NSR-politikarar
Sametingsrepresentantar 2017-2021
Sametingsrepresentantar 2021-2025
Tom Sottinen

Tom Sottinen (fødd 16. mai 1979) er ein norsk sametingspolitikar. Han representerer Arbeidarpartiet frå austre valkrins i perioden 2021–2025. 15. juni 2018 vart han vald til plenumsleiar på Sametinget. Han sat òg på Sametinget i perioden 2017–2021.

Bakgrunnsstoff

Tom Sottinen  på sametinget.no. Lese den 21.6.2019.

Kjelder

Sametingsrepresentantar 2021-2025
Sametingsrepresentantar 2017-2021
Sametingsrepresentantar frå Ap
Samiske politikarar
Plenumsleiarar på Sametinget